Christoph Waltz

**Kristofas Valcas** (; g. 1956 m. spalio 4 d.) – austrų-vokiečių aktorius. Tarptautiniu mastu geriausiai žinomas dėl vaidmenų amerikiečių režisieriaus Kventino Tarantino filmuose. Pripažinimo sulaukė atlikęs antraplanius SS pulkininko Hanso Landos (filmas „Negarbingi šunsnukiai“) ir premijų medžiotojo dr. Kingo Šulco („Ištrūkęs Džango“) vaidmenis. Už šiuos vaidmenis jis pelnė po vieną Oskaro, BAFTA ir Auksinio gaublio apdovanojimus antro plano aktoriaus kategorijoje. Taip pat jam buvo įteiktas ir geriausio aktoriaus apdovanojimas Kanų kino festivalyje bei Ekrano aktorių gildijos apdovanojimas už Landos vaidmenį.

## Jaunystė
Kristofas Valcas gimė Vienoje, vokiečio Johano Valco (*Johannes Waltz*) ir austrės Elizabetos Urbančič (*Elisabeth Urbancic*) šeimoje. Abu tėvai buvo teatro scenos dekoracijų ir kostiumų dizaineriai. Jo senelis iš motinos pusės Rudolfas fon Urbanas (*Rudolf von Urban*) buvo psichiatras ir psichologas, parašė knygą „Sex Perfection and Marital Happiness“. Jo močiutė iš motinos pusės Marija Majen (*Maria Mayen*) buvo Burgtheater aktorė, o jos vyras Emerichas Reimersas taip pat buvo aktorius. Kristofo proseneliai taip pat dirbo teatre.

## Karjera
Valcas studijavo aktorystę Makso Reinhardo seminarijoje, Vienoje. Jis taip pat lankė Li Strasbergo teatro ir kino institutą Niujorke. Karjerą pradėjo kaip teatro aktorius, vaidindamas Ciucriho, Vienos ir Zalcburgo teatruose. Jis greitai tapo produktyviu televizijos aktoriumi. 2000 m. debiutavo režisūroje, sukūręs vokišką serialą „Wenn man sich traut“. Iki kol sulaukė tarptautinio pripažinimo už vaidmenis Tarantino filmuose, Valcas daugiausiai filmavosi Jungtinėje Karalystėje, kur XX a. 10-ajame dešimtmetyje suvaidino dr. Hanso Joachimo Dorfmano vaidmenį JK televizijos seriale „Gravy Train“.

## Asmeninis gyvenimas

Valcas laisvai kalba vokiškai, prancūziškai ir angliškai, jo veikėjai filmuose „Negarbingi šunsnukiai“ ir „Ištrūkęs Džango“ kalba šiomis kalbomis.

Valcas turi tris vaikus iš ankstesnės santuokos, o šiuo metu augina dukterį, kurios susilaukė su vokiečių kostiumų dizainere Judita Holste.

Jis turi Vokietijos ir Austrijos pilietybes. Pastaroji jam buvo suteikta 2010 m.

2021 m. interviu K. Valcas sakė, kad palaiko prevencines priemonės nuo COVID-19 ir kad jį erzina žvaigždės, kurios dėl jų skundžiasi.

## Filmografija
Žymesni vaidmenys:
* 1979: *Parole Chicago*
* 1982: *Feuer und Schwert – Die Legende von Tristan und Isolde*
* 1986: *Wahnfried*
* 1987: *Tatort – Wunschlos tot*
* 1988: *The Alien Years*
* 1993: *König der letzten Tage*
* 1995: *Catherine the Great*
* 1996: *Du bist nicht allein – Die Roy Black Story*
* 1996: *[[Komisaras Reksas]]*
* 1998: *The Final Game*
* 1998: *Das merkwürdige Verhalten geschlechtsreifer Großstädter zur Paarungszeit*
* 2000: *Death, Deceit and Destiny Aboard the Orient Express*
* 2000: *Ordinary Decent Criminal*
* 2000: *Falling Rocks*
* 2003: *Herr Lehmann*
* 2008: *Das jüngste Gericht*
* 2009: *[[Negarbingi šunsnukiai]]*
* 2011: *Žalioji širšė*
* 2011: *Vanduo drambliams*
* 2011: *Trys muškietininkai*
* 2011: *[[Kivirčas (filmas)|Kivirčas]]*
* 2012: *[[Ištrūkęs Džango]]*
* 2015: *[[Spectre (filmas)|Spektras]]*
* 2021: *[[Mirtis palauks]]*

## Išnašos

## Nuorodos

*